Diari Oficial de la Generalitat Valenciana


Sumari del DOGV 5185, del 26-01-2006 (2006/166)

Ampliació d'autoritzacions a entitats financeres per a actuar com a col·laboradores de l'administració municipal.
-----------------------------------------------------------------------------------------------------------------

### Dades del document

Número de DOGV
:   5185

Data del DOGV
:   26-01-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/166


Organisme emissor
:   Ajuntament de València

Tipus de document
:   Anunci

Ampliació d'autoritzacions a entitats financeres per a actuar com a col·laboradores de l'administració municipal. [2006/X166]  
La Junta de Govern Local de l'Ajuntament de València, mitjançant la Resolució núm. 13.864 de data 13 de desembre de 2005, dictada per Silvestre Senent Ferrer en exercici de les facultats delegades per la dita junta per mitjà de l'acord de 23 de gener de 2003, va disposar l'ampliació de les actuals autoritzacions a les entitats de crèdit més avall assenyalades per a actuar com a col·laboradores de l'administració municipal en la recaptació de tributs i altres recursos de naturalesa pública fora del període voluntari i per a la recaptació dels dits recursos d'ingrés directe per mitjà d'autoliquidació, en el sentit d'autoritzar-les per a col·laborar en la recaptació de les següents modalitats d'ingrés:  
a) Ingressos efectuats en període voluntari com a conseqüència de l'abonament de l'import de les denúncies notificades per l'instructor de l'expedient sancionador en un moment posterior a l'acte de formulació d'estes als infractors de les normes de trànsit i seguretat viària.  
Eixos ingressos es faran efectius amb una reducció del 30 per cent sobre la quantia corresponent a la proposta de sanció, segons es farà constar en el document normalitzat d'ingrés que facilitarà l'administració municipal al ciutadà, sempre que l'ingrés s'efectue durant els 30 dies naturals següents a aquell en què tinga lloc la notificació de la denúncia.  
b) Ingressos efectuats en període executiu procedents de les liquidacions notificades com a conseqüència de la imposició de sancions per infraccions a les normes de trànsit i seguretat viària, no satisfetes en període voluntari, així mateix per mitjà d'utilització del document normalitzat d'ingrés que facilitarà l'Ajuntament als obligats al pagament.  
La mencionada Resolució fixa l'1 gener de 2006 com la data de començament de la prestació del servici o, si és el cas, .la posterior que assenyale l'administració municipal., en funció de la necessària adaptació dels procediments informàtics, i establix la forma i condicions de la prestació d'acord amb les disposicions contingudes en els articles 17 i següents del Reglament General de Recaptació, aprovat pel Reial Decret 939/2005, de 29 de juliol (BOE núm. 210, de 2 de setembre).  
Banco Bilbao Biscaia Argentària, SA (BBVA, codi 0182)  
Banc de València, SA (codi 0093)  
Banc Espanyol de Crèdit, SA (Banesto, codi 0030)  
Caixa d'Estalvis i Pensions de Barcelona (la Caixa, codi 2100)  
Caixa Rural del Mediterrani SCC (Ruralcaixa, codi 3082)  
Santander Central Hispano, SA (SCH, codi 0049)  
Cosa que fem pública perquè en prengueu coneixement.  
València, 21 de desembre de 2005.. El secretari: José.Antonio Martínez Beltrán.